Smjernice za pisanje eseja

Za pisanje eseja student je u obavezi da pročita jednu od sljedećih knjiga:

1. *Lider u teškim vremenima* – Džon Maksvel
2. *Metod Ilona Maska* – Rendi Kirk
3. *Kako da dođete do moćnih ideja* – Dejv Birs
4. *Put ka veličanstvenosti* – Robin Šarma
5. *Kako postati efikasan menadžer prodaje* – D. R. Gilbert

Tehnički detalji:

1. Esej pisati u Word formatu, koristeći font Calibri, Cambria, Myriad Pro ili Minion Pro, poravnanje teksta *Justify*.
2. Veličina slova: 12
3. Razmak između redova: 1,15
4. Rad mora biti adekvatno strukturiran (uvod, razrada i zaključak)
5. Za sva eventualna citiranja koristiti APA format citiranja (za više informacija o ovom vidu citiranja vidjeti: https://www.salford.ac.uk/sites/default/files/2022-08/APA%207th%20Handbook.pdf)
6. Esej pisati u A4 formatu sa marginama: top 1“, bottom 1“, right 1“, left 1“, header 0,49“, footer 0,49“.
7. U lijevom uglu *headera* napisati ime i prezime autora eseja, broj ideksa i oznaku studijskog programa (Ekonomija, SMPG, SMBP), a u desnom uglu *headera* napisati naziv teme[[1]](#footnote-1).

Esej treba da sadrži 2-3 stranice teksta.

Eseje slati na mejl menadzment.me@gmail.com najkasnije do ponedjeljka, 01. maja 2023. godine u 22.10 h, u sljedećoj formi:

**Subject: Prezime i ime, XX/XXXX – Esej OM – Ekonomija ili SMPG ili SMBP**

**Naziv fajla treba da bude identičan subjectu poruke. Dakle, obavezno je imenovati fajl na način kao što je to u Subjectu predstavljeno.**

**Ideje za pisanje**

U eseju treba dati odgovor na sljedeća pitanja:

**1. Koju temu knjiga obrađuje?** U kratkim crtama opišite koja je osnovna tematika knjige, koliko je i zašto ta tema važna za menadžment kao disciplinu. Opišite shvatanje ove teme u široj javnosti, kao i iz Vašeg ličnog ugla.

**2. Opišite osnovne poruke knjige.** Pokušajte da najvažnije poruke knjige prikažete u Vašem eseju. Izdvojite ono što Vi smatrate najvažnijim. **Obavezno navedite omiljeni citat iz knjige u vidu rečenice ili cijelog pasusa (za citiranje koristi APA pravila direktnog citiranja).** Objasnite zašto smatrate da je ovaj citat pravi pokazatelj osnovne poruke knjige i način na koji ga Vi doživaljvate.

**3. Objasnite kako je knjiga uticala na Vaše razmišljanje.** Napravite paralelu između toga što ste Vi od knjige očekivali i kako je knjiga uticala na Vaše razmišljanje o toj temi. Da li ste nešto novo naučili? Da li ste razočarani jer ste već imali znanja o ovoj temi? Da li biste nešto u knjizi promijenili ili nešto smatrate nebitnim? Opišite Vaš subjektivni osjećaj o kvalitetu knjige koju ste pročitali. Izbjegavajte pisanje u prvom licu (npr. umjesto: „Meni se knjiga dopala i smatram da je izuzetno korisna“ napišite „Ova knjiga konstantno drži pažnju čitaoca; čita se u jednom dahu i pruža mogućnost unapređenja kritičkog i kreativnog razmišljanja“).

**4. Kome je knjiga namijenjena?** Objasnite kome je ova knjiga namijenjena i koja je njena ciljna grupa, odnosno kome ona može donijeti najviše koristi. Obrazložite Vaše mišljenje.

**5. Budite kreativni.** Na sva prethodna pitanja morate dati odgovore, ali odgovori treba da budu integrisani u tekst, tako da cjelokupan esej predstavlja jednu cjelinu. Na pitanja ne morate odgovarati redosljedom kojim su ona navedena u instrukcijama, već ih prilagodite tako da odgovaraju strukturi Vašeg eseja, onako kako ste ga Vi zamislili. Budite kreativni u pisanju, nijeste ograničeni samo postavljenim pitanjima, budite slobodni da u Vašem eseju odgovorite i na dodatna pitanja koja Vi smatrate važnim.

**6. Poštujte gramatička i pravopisna pravila!** Pod ovim se podrazumijeva i korišćenje slova č, ć, ž, š, đ.

1. Tema eseja treba da bude naslov knjige za koju ste se odlučili. [↑](#footnote-ref-1)